
Ministru kabineta noteikumi Nr. 777
Rīgā 2024. gada 3. decembrī (prot. Nr. 51 61. §)
Grozījumi Ministru kabineta 2014. gada 14. oktobra noteikumos Nr. 628 "Noteikumi par pašvaldību teritorijas attīstības plānošanas dokumentiem"
Izdoti saskaņā ar Teritorijas attīstības plānošanas likuma
 7. panta pirmās daļas 4., 4.1 un 5. punktu
· Izdarīt Ministru kabineta 2014. gada 14. oktobra noteikumos Nr. 628 "Noteikumi par pašvaldību teritorijas attīstības plānošanas dokumentiem" (Latvijas Vēstnesis, 2014, 215. nr.; 2018, 217. nr.; 2021, 105. nr.; 2024, 13. nr.) šādus grozījumus:
· 1. Izteikt 2.2. apakšpunktu šādā redakcijā:
· "2.2. laikus informēt sabiedrību un nodrošināt līdzdalību plānošanas dokumentu izstrādē, kā arī skaidrot konkrētā plānošanas dokumenta publiskās apspriešanas mērķi;".
· 2. Papildināt ar 5.2 punktu šādā redakcijā:
· "5.2 Pašvaldība laikus izziņo informāciju par lokālplānojuma vai detālplānojuma publisko apspriešanu. Līdz ar publiskās apspriešanas uzsākšanas dienu tiek nodrošināta informatīvā stenda izvietošana publiskajā ārtelpā pēc iespējas tuvāk lokālplānojuma vai detālplānojuma teritorijai. Informatīvajam stendam jābūt vismaz A1 formātā un izturīgam pret apkārtējo vidi. Informatīvajā stendā norāda kvadrātkodu (Quick Response Code), lokālplānojuma vai detālplānojuma izstrādes pamatojumu, mērķi un īsu risinājuma aprakstu, kā arī informāciju par būtiskākajām izmaiņām un plānoto attīstības ieceri."
· 3. Papildināt ar 5.3 punktu šādā redakcijā:
· "5.3 Publiskās apspriešanas ietvaros atkārtoti neizskata tos priekšlikumus un iebildumus, par kuriem ir sniegts argumentēts skaidrojums, kāpēc tie nav ņemti vērā."
· 4. Izteikt 16. punktu šādā redakcijā:
· "16. Plānošanas dokumenta publiskās apspriešanas termiņš sākas nākamajā darbdienā pēc attiecīgā plānošanas dokumenta publicēšanas sistēmā."
· 5. Svītrot 44.5. apakšpunktu.
· 6. Izteikt 51. punktu šādā redakcijā:
· "51. Institūcijas piedalās teritorijas attīstības plānošanā, konsultējot, kā arī sniedzot informāciju un atzinumus par attīstības plānošanas risinājumiem institūciju kompetencē esošajos jautājumos atbilstoši plānošanas dokumenta līmenim."
· 7. Izteikt 52. punktu šādā redakcijā:
· "52. Ja institūcijas norādītas attiecīgā plānošanas dokumenta izstrādes darba uzdevumā vai sistēmā pieteikušās patstāvīgi, pamatojot savas intereses, tās sniedz nosacījumus, atzinumus un saskaņojumus."
· 8. Svītrot 54. punktu.
· 9. Svītrot 57. punktu.
· 10. Izteikt 58. punktu šādā redakcijā:
· "58. Šo noteikumu 56.1. apakšpunktā minētos plānošanas dokumentu izstrādei nepieciešamos ģeotelpiskos un teksta datus un šo noteikumu 56.2. apakšpunktā minētos nosacījumus institūcija sniedz pēc iespējas īsākā termiņā, bet ne vēlāk kā 20 darbdienu laikā no sistēmas pieprasījuma saņemšanas brīža."
· 11. Izteikt 59. punktu šādā redakcijā:
· "59. Atzinumus par plānošanas dokumentu redakciju institūcijas sniedz termiņā, kas sakrīt ar publiskās apspriešanas norises laiku. Institūcija var informēt pašvaldību par atzinuma sniegšanas termiņa pagarināšanu līdz trim darbdienām, ja tā objektīvu iemeslu dēļ nevar sniegt atzinumu noteiktajā termiņā. Šāds termiņa pagarinājums piemērojams tikai vienu reizi, un tas attiecas uz visiem atzinuma sniedzējiem. Atzinumā izvērtē, vai risinājums atbilst:
· 59.1. attiecīgo nozari reglamentējošiem normatīvajiem aktiem un politikas plānošanas dokumentiem;
· 59.2. institūcijas sniegtajiem nosacījumiem."
· 12. Izteikt 62.1 punktu šādā redakcijā:
· "62.1 Ekonomikas ministrija 10 darbdienu laikā sniedz viedokli par teritorijas plānojuma vai tā grozījumu sastāvā esošajos teritorijas izmantošanas un apbūves noteikumos ietverto normu atbilstību būvniecību reglamentējošajiem normatīvajiem aktiem, bet ne vēlāk kā līdz šo noteikumu 88.1. apakšpunktā minētā lēmuma pieņemšanas dienai. Līdz galīgās redakcijas apstiprināšanai viedoklis ir izvērtējams un iekļaujams teritorijas plānojuma vai tā grozījumu redakcijā. Ja pašvaldība nepiekrīt Ekonomikas ministrijas viedoklim, tā pamato priekšlikumus, kurus vajadzētu ņemt vērā, un ietver tos šo noteikumu 86. punktā minētajā ziņojumā."
· 13. Izteikt 67. punktu šādā redakcijā:
· "67. Pašvaldības dome pieņem lēmumu par ilgtspējīgas attīstības stratēģijas vai attīstības programmas projekta nodošanu publiskai apspriešanai, nosakot termiņu, kas nav īsāks par 20 darbdienām, un informē attiecīgo plānošanas reģionu par atzinuma sniegšanas nepieciešamību."
· 14. Izteikt 69. punktu šādā redakcijā:
· "69. Ja pašvaldības dome pieņem šo noteikumu 68.1. apakšpunktā minēto lēmumu, pēc precizējumu veikšanas ilgtspējīgas attīstības stratēģijas vai attīstības programmas projektā tiek nodrošināta atkārtota publiskā apspriešana, kas ilgst ne mazāk kā 15 darbdienas, un plānošanas reģions tiek informēts par veiktajiem precizējumiem."
· 15. Izteikt 76. punktu šādā redakcijā:
· "76. Pašvaldība domes lēmumā par lokālplānojuma izstrādes uzsākšanu pamato tā izstrādes nepieciešamību un norāda plānoto attīstības ieceri."
· 16. Izteikt 79. punktu šādā redakcijā:
· "79. Ievērojot šo noteikumu 4. nodaļā noteikto kārtību, pašvaldība pieprasa no institūcijām nepieciešamos ģeotelpiskos un teksta datus, ja tie nav pieejami sistēmā."
· 17. Izteikt 82. punktu šādā redakcijā:
· "82. Pašvaldība pieņem lēmumu par teritorijas plānojuma vai lokālplānojuma redakcijas nodošanu publiskajai apspriešanai un institūciju atzinumu saņemšanai. Publiskās apspriešanas termiņu nosaka ne īsāku par 20 darbdienām."
· 18. Izteikt 84. punktu šādā redakcijā:
· "84. Publiskās apspriešanas laikā pašvaldība papildus šo noteikumu 15. punktā minētajam nodrošina sabiedrībai brīvi pieejamā vietā pašvaldības vai tās institūcijas telpās iespēju iepazīties ar teritorijas plānojuma vai lokālplānojuma redakcijas materiāliem."
· 19. Svītrot 85. punktu.
· 20. Izteikt 90. punktu šādā redakcijā:
· "90. Ja tiek pieņemts šo noteikumu 88.2. apakšpunktā minētais lēmums, sagatavoto teritorijas plānojuma vai lokālplānojuma pilnveidoto redakciju pašvaldība virza apstiprināšanai šo noteikumu 82., 83., 84., 86., 87. un 88. punktā noteiktajā kārtībā. Teritorijas plānojuma vai lokālplānojuma pilnveidotās redakcijas publiskās apspriešanas termiņš nav īsāks par 15 darbdienām."
· 21. Svītrot 101. punktu.
· 22. Izteikt 105. punktu šādā redakcijā:
· "105. 20 darbdienu laikā pēc šo noteikumu 98. punktā minētā lēmuma pieņemšanas paziņojumi par detālplānojuma izstrādi jānosūta tiem detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju. Paziņojumu ievieto sistēmā, pašvaldības tīmekļvietnē, kā arī nodrošina informācijas pieejamību citos sabiedrībai pieejamos veidos. Paziņojumā norāda:
· 105.1. pašvaldības lēmumu par detālplānojuma izstrādes uzsākšanu;
· 105.2. detālplānojuma teritoriju un tās shematisku attēlu;
· 105.3. detālplānojuma izstrādes mērķi un attīstības priekšlikumu;
· 105.4. detālplānojuma izstrādes ierosinātāju."
· 23. Izteikt 106. punktu šādā redakcijā:
· "106. Ievērojot šo noteikumu 4. nodaļā noteikto kārtību, detālplānojuma izstrādātājs pieprasa no institūcijām plānošanas dokumenta izstrādei nepieciešamos grafiskos un teksta datus, ja tie nav pieejami sistēmā."
· 24. Izteikt 107. punktu šādā redakcijā:
· "107. Izstrādātājs sagatavoto detālplānojuma projektu iesniedz izstrādes vadītājam, kurš 20 darbdienu laikā to izskata un sagatavo ziņojumu par tā turpmāko virzību. Ja detālplānojuma izstrāde ir apvienota ar būvprojekta minimālā sastāvā izstrādāšanu (būvprojektēšanu), detālplānojumam pievieno plānotā objekta būvniecības ieceres dokumentāciju."
· 25. Izteikt 109.1. apakšpunktu šādā redakcijā:
· "109.1. nodot detālplānojuma projektu publiskajai apspriešanai un institūciju atzinumu saņemšanai, nosakot publiskās apspriešanas termiņu ne īsāku par 15 un ne garāku par 30 darbdienām;".
· 26. Izteikt 110. punktu šādā redakcijā:
· "110. Papildus šo noteikumu 5.2 punkta nosacījumiem paziņojumu par detālplānojuma publisko apspriešanu var nosūtīt detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju."
· 27. Svītrot 112. punktu.
· 28. Izteikt 119. punktu šādā redakcijā:
· "119. Pašvaldība 20 darbdienu laikā no dienas, kad izstrādes vadītājs ir nodrošinājis pieejamību šo noteikumu 118. punktā minētajiem dokumentiem, pieņem vienu no šādiem lēmumiem:
· 119.1. par detālplānojuma projekta apstiprināšanu un vispārīgā administratīvā akta izdošanu;
· 119.2. par detālplānojuma projekta pilnveidošanu vai jaunas redakcijas izstrādi, norādot lēmuma pamatojumu;
· 119.3. par atteikumu apstiprināt detālplānojumu, norādot lēmuma pamatojumu."
· 29. Izteikt 122. punktu šādā redakcijā:
· "122. Ja pašvaldība pieņem šo noteikumu 119.2. apakšpunktā minēto lēmumu, detālplānojuma projektu pilnveido vai izstrādā jaunu detālplānojuma redakciju šajā apakšnodaļā noteiktajā kārtībā. Detālplānojuma pilnveidotās redakcijas publiskās apspriešanas termiņš nav īsāks par 15 darbdienām."
· 30. Izteikt 130. punktu šādā redakcijā:
· "130. Pēc tematiskā plānojuma sagatavošanas izstrādes vadītājs nodrošina iespēju sabiedrībai 15 darbdienu laikā iepazīties ar to."
· 31. Svītrot 135. punktu.
· 32. Papildināt ar 144.4 punktu šādā redakcijā:
· "144.4 Grozījumi šo noteikumu 59. punktā, kas paredz atzinuma sniegšanas termiņa pagarināšanu līdz trim darbdienām, ja institūcija objektīvu iemeslu dēļ nevar sniegt atzinumu noteiktajā termiņā, kā arī iespēju šādu termiņa pagarinājumu piemērot tikai vienu reizi (tas attiecas uz visiem atzinuma sniedzējiem), stājas spēkā 2025. gada 1. jūlijā."

